
CENTRALIZUOTOS BUHALTERIJOS SKYRIAUS
VYRESNIOJO SPECIALISTO
PAREIGYBĖS APRAŠYMAS


I SKYRIUS	
PAREIGYBĖS CHARAKTERISTIKA

1. Centralizuotos buhalterijos skyriaus vyresnysis specialistas yra karjeros valstybės tarnautojas.

II SKYRIUS
PASKIRTIS

2. Centralizuotos buhalterijos skyriaus vyresniojo specialisto pareigybė reikalinga tvarkyti savivaldybės administracijos piniginių lėšų ir kitų materialinių vertybių apskaitą, užtikrinti  finansinių ataskaitų  paruošimą ir savalaikį teikimą Finansų ir biudžeto skyriui.


III SKYRIUS
VEIKLOS SRITIS

3. Šias pareigas einantis valstybės tarnautojas vykdo bendrosios veiklos srities – buhalterinės apskaitos - funkcijas.


IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:
4.1. turėti aukštąjį universitetinį arba aukštąjį koleginį socialinių mokslų studijų srities ekonomikos ar vadybos ir verslo administravimo krypties išsilavinimą.
4.2. išmanyti Lietuvos Respublikos valstybės tarnybą ir viešąjį administravimą, buhalterinę apskaitą, finansus ir mokesčius reglamentuojančius įstatymus, Lietuvos. Respublikos Vyriausybės nutarimu ir kitus teisės aktus.
4.3. mokėti dirbti šiomis kompiuterinėmis programomis MS Word, MS Excel, MS Outlook, Internet Explorer
4.4. išmanyti dokumentų rengimo bei įforminimo taisykles
4.5. sklandžiai dėstyti mintis raštu ir žodžiu.
4.6. gebėti valdyti, sisteminti, apibendrinti informaciją ir rengti išvadas.
4.7. savarankiškai planuoti ir organizuoti savo darbinę veiklą.

V SKYRIUS
ŠIAS PAREIGAS EINANČIO VALSTYBĖS TARNAUTOJO FUNKCIJOS

  . Šias pareigas einantis valstybės tarnautojas atlieka šias funkcijas:
5.1.tvarko Savivaldybės administracijos struktūrinių padalinių ilgalaikio turto apskaitą, skaičiuoja ilgalaikio turto nusidėvėjimą, nuvertėjimą, užpajamuoja ilgalaikio turto vertės padidėjimą, atlikus rekonstrukcijos darbus.
5.2. „MY-LOBSTER“ buhalterinėje apskaitos programoje stebi ir taiso vykdomų ūkinių operacijų judėjimą, tikrina ar teisingai apskaitos duomenys atsiranda „Didžiojoje knygoje“, biudžeto bei Finansinėse ataskaitose.
5.3. teikia ketvirtines finansavimo sumų pažymas/tarpusavio suderinimo aktus už gautas finansavimo sumas pagal paskirtį  iš Europos Sąjungos, užsienio valstybių ir valstybės biudžeto Lietuvos Respublikos ministerijoms.
5.4. renka, registruoja bei suveda į buhalterinę apskaitos sistemą priskirtų projektų finansinių lėšų duomenis, inicijuoja trūkstamų duomenų bei dokumentų surinkimą, ruošia finansinių ataskaitų dokumentus Europos socialinio fondo agentūrai, dalyvauja patikroje.
5.5. dalyvauja struktūrinių padalinių  materialinių vertybių  inventorizacijose
5.6. konsultuoja savo kompetencijos srityje buhalterinės apskaitos ir ataskaitų ir projektų  rengimo klausimais savivaldybės administracijos skyrius, biudžetines įstaigas.
5.7. rengia ketvirtinių bei metinių Finansinių ataskaitų rinkinius užtikrina savalaikį teikimą Finansų ir biudžeto skyriui, derina perduotas ir gautas finansavimo sumas su viešojo sektoriaus subjektais, bei suveda į Viešojo sektoriaus apskaitos ir ataskaitų konsolidavimo informacinę sistemą VSAKIS.
5.8. dalyvauja savivaldybės komisijų, darbo grupių veikloje, kad būtų įgyvendinti šioms darbo grupėms ar komisijoms suformuluoti uždaviniai.
5.9. vykdo kitus su centralizuotos buhalterijos skyriaus funkcijomis susijusius nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.
      
VI SKYRIUS
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui. 

